b'\n_START_ARTICLE_\nVeli I\xc5\xbe\n_START_SECTION_\nGeografija\n_START_PARAGRAPH_\nVeli I\xc5\xbe je najve\xc4\x8dje naselje na otoku. Naselje le\xc5\xbei ob zalivu na severozahodni strani otoka, ima manj\xc5\xa1e pristani\xc5\xa1\xc4\x8de, znotraj katerega je majhna marina._NEWLINE_Pristan le\xc5\xbei v zalivu in je odprt severozahodnim vetrovom. Globina morja v pristanu je do 2 m._NEWLINE_Marina ima v morju 50 privezov s priklju\xc4\x8dki za elektriko in vodo, ter 200 mest na kopnem, srvisno delavnico in splavno dr\xc4\x8do\n_START_SECTION_\nZgodovina\n_START_PARAGRAPH_\nNa gri\xc4\x8du Veli Opa\xc4\x87ac vzhodno od naselja so vidni ostanki utrjenega ilirskega naselja z obrambnim zidom. Ostanke ilirskega naselja so na\xc5\xa1li tudi na gri\xc4\x8du Ko\xc5\xa1ljun severno od Velega I\xc5\xbea. Na lokaciji dana\xc5\xa1njega naselja pa so ohranjeni ostanki rimskega naselja._NEWLINE_\xc5\xbdupnijska cerkev sv. Petra se v starih listinah prvi\xc4\x8d omenja v 14. stol., vendar zgradba ni ohranjena v prvotni obliki. V naselju sta se ohranila dvorca Canagetti in Fanfogna, ki sta pripadala istoimenskima zadarskima plemi\xc5\xa1kima dru\xc5\xbeinama. Dvorec Fanfogna je zgrajen v romanskem slogu, bil kasneje prezidan, in v 19. stol preurejen \xc5\xa1olo._NEWLINE_V ohranjenem mestnem jedru Velega I\xc5\xbea danes stoji obnovljena cerkev sv. Petra in Pavla in etnografska zbirka, ki hrani \xc5\xa1tevilne primerke i\xc5\xa1ke obrti, orodja in kerami\xc4\x8dnih izdelkov.'